בית קארם

**‎תפריט האתר: אמבר , פרקי הסיפור , דמויות , בני המשפחה , ממשל ומשטר , ההיסטוריה המוכרת , גאוגרפיה ומקומות , כוחות, החיים היקום וכל השאר**

הדוכסות ל**בית קארם** או בשמו העתיק יותר בית קארן הוא בית האצולה בממלכת אמבר אשר נחשב לבית האצולה העתיק ביותר בממלכת אמבר ובממלכות המעגל הזהוב.

המלך אוברון היה נשוי לשתי מלכות מבית קארם, המלכה פאילה והמלכה רילגה. מה שמקשר את הבית לנסיכים: אריק, קורווין, דירדרה, קיין, ג'וליאן וג'רארד.

הבית הוא אחד מארבעת בתי האצולה הגדולים באמבר. למרות היותו אחד הבתים הגדולים של אמבר, המוניטין של קארם בתקופה האחרונה לא מרשים.

הנקמה מסמנת את ההיסטוריה של קארם, מההיסטוריה הלא נעימה שלה עם אוסריק (הוא הרג שלושה מ**בית קארם** בנקמת דם) ועד היום. מזג הקארם הוא דבר של אגדה, שניתן לדמות ככוויה ארוכה ואיטית.

עיקר העיסוק שלהם מתמקד בתחום בתי יציקה, במכרות, בתי מלאכה ובנייה. במקום שבו בתים אחרים מציעים חסות לאמנים, בית קארם מציעה חסות לבעלי מלאכה, מהנדסים וכימאים. אפילו ההתעסקות של הבית באלכימיה היא פרגמטית באופן מפתיע.

מתחת למראה החיצוני הזה יש קו דם שקשור לתעלומות וקסם חזק - לפעמים חזק מדי. המוטו שלהם "*אנחנו המנעול*" מדגים את ליבת חובתם. בית קארם נשבע לנעול את מה שמסוכן ולא לאפשר את שיחרורו ובכך להגן על ממלכת אמבר מפני מפלצות ואיומים על-טבעיים שעלולים לגרום נזק לאומה הגדולה. זוהי חובה קדושה שהבית גאה לקיים. "*אנחנו שומרי האור נגד החושך*" הם מרבים לומר.

הטבע המיסטי הוא טבע שני לקארם. הקסמים שלהם הם של קסמי שער, שבעזרתו הם נלחמים באש ומבקשים לעצור את האיום שבשער. האלכימיה והאילומינאטה (Illuminata) שלהם משמשים לחשוף וגם לכלוא את אויבי אמבר.

למרות כל כוחו, קארם הוא רק צל של מה שהיה בעבר. כמו בתי אצולה רבים, הוא איבד את הזמנים הזוהרים שלו.

"*סכנות, סודות וכוחות רבים הטמונים בחושך, ממתינים לגילוי*" הם נוהגים לומר.

הבית נשלט כיום על ידי הדוכסית לילית סלין קארם - היא ראש הבית ונציגת הבית בסנאט של האצילים .

הסנשל של הבית הוא הלורד מירוסלב קארם "הזקן" - הוא מטפל בעניינים היומיומיים של הבית.

לבית יש נציג קבוע בסנאט של האצילים.

## היסטוריה

### על המלכה פאילה לבית קארם

בתקופה שהמלך אוברון היה נשוי לסימנאה המנוחה (לבית שאנטריס) פאילה המנוחה לבית קארם ניהלה רומן עם אוברון. רומן שהביא לעולם את הנסיך אריק.

מערכת היחסים של סימנאה עם אוברון עלתה על שרטון כאשר היא גילתה על הרומן שיש לו עם פאילה (השמועות מספרות כי פאילה דאגה שסימנאה תגלה על הרומן האסור). מריבה איומה פרצה בין אוברון לסימנאה שבסופה ובשל לחץ של פאילה ושל בית קארם, אוברון ביטל את נישואיו עם סימנאה והפך את בניה של סימנאה לממזרים.

לאחר מכן אוברון התחתן עם פאילה ואף נתן לה את התואר מלכה (סימנאה נחשבה רק לאשת המלך).

הרומן הציבורי מאוד של אוברון עם פייאלה קארם בזמן שהיה עדיין נשוי לסימניה גרם לשערורייה רבה, שחלק גדול ממנה הונע על ידי בית שאנטריס.

הנסיך אוסריק היה קולני במיוחד נגד בית קארם, והחל ריב אישי שהוביל למספר מקרי מוות בדו-קרב. אוסריק הרג שלושה מ**בית קארם** בנקמת דם.

היחסים בין המלך אוברון לבית קארם היו טובים אף לאחר שהנסיך אוסריק זוכה במשפט באשמת מלחמה כנגד אמבר ורצח של שלשה מאצילי בית קארם.

אוברון עשה מעט כדי להרגיע את המצב. יש המספרים כי סימנאה עודדה את הריב באופן פעיל. כאשר בניה של סימנאה (אוסריק ופינדו) ניסו את ההפיכה שלהם נגד אוברון, כוחות קארם סייעו להרחיק את הצבאות שהוציאו אוסריק ופינדו מהצל.

השמועות מספרות כי אוסריק ופינדו קשרו קשר לקחת את כס המלכות מאביהם, ולאחר מכן נשלחו לחזית המלחמה ממנה לא שבו.

בית קארם ציפה לפיצוי מהעושר של בית שאנטריס, אולם בית שאנטריס נמנע בחוכמה להתייצב לצד הנסיכים אוסריק ופינדו ונענש בקלילות על ידי אוברון. הקללה של אוסריק נגד בית שאנטריס הייתה עניין אחר. בית קארם דרש שבית שאנטריס ייגרשו מאמבר, וכמה תקיפות בוצעו כדי "לבטח" את אחזקות בית שאנטריס, אך אוברון אסר על מלחמה בין הבתים. במשך מאות השנים הסכסוך בין בית קארם לבית שאנטריס התחיל להירגע ולהתגלגל לחוסר אמון כללי.

### על המלכה רילגה לבית קארם

המלכה רילגה ל**בית קארם** היתה אשתו של אוברון ומלכת אמבר השלישית. היא אם הנסיכים: קיין , ג'וליאן וג'רארד.

רילגה היתה אצילה ל**בית קארם** היא התחתנה עם האדמירל הגדול האחרון של הצל מינוס (ממלכות המעגל הזהוב), סטורמלוג. הוא הפליג עם הצי שלו לתקוף את ממלכת אמבר, והגיע עד פתח הנמל שלה לפני שנעצר על ידי המלך אוברון. כפרס ניצחון, אוברון לקח את אשתו של סטורמלוג, זאת היתה **רילגה** (ל**בית קארם**) - שהפכה למלכת אמבר השלישית.

למלכה **רילגה**, היה חזון שונה לגבי מערכת היחסים של האדם עם כנסיית החד הקרן. היא רצתה לחסל את בשחיתות והריקבון שפשו בכנסיית החדקרן. ברגע שהיא הפכה לאשתו, היא הציקה לו ללא הרף עם טענות על השחיתות בכנסייה ועל הצורך בכנסייה צודקת ופשוטה. אוברון, בחוסר עניין רב, התיר לרילגה לבצע את השינויים שדרשה ביחס לכנסייה ורילגה ניסתה להעביר רפורמות פנימיות רבות כדי לייצב את אופייה הממסדי של הכנסייה.

אולם, הממסד הכנסייתי הישן לא שיתף פעולה והתנגד לרפורמות שלה. הממסד הכנסייתי מיעט לעסוק ברפורמות שדרשה וסרב להעניש כמרים ובישופים מושחתים אשר סומנו על ידי רילגה.

יתר על כן, גם יתר המוסדות השונים באמבר לא שיתפו פעולה, זה די צפוי בהתחשב בכך שבישופים רבים היו קרובי משפחה של המלכה לשעבר קלריסה (לבית פלדאן). קלריסה כמובן העדיפה שרילגה תודח וזאת כדי שהיא תוכל להתפייס עם אוברון ולחזור להיות מלכה.

הדבר הוביל שוב למלחמת אזרחים (המוכרת כ**מלחמת האזרחים השנייה**) אשר מצד אחד היו את "נאמני המלכה רילגה" ומצד שני את "נאמני המלכה קלריסה" (המלכה הקודמת).

רילגה קראה לטיהור הכופרים, באמצעות שילוב של היסטריה דתית וקנאות עממית, התומכים שלה הגיעו מפשוטי העם והיא העבירה מספר טיהורים הן בכנסייה והן במנזרים, וניסתה לשבור את גבה של הכנסייה, בנוסף היא הקימה היררכיה חדשה בכנסייה על בסיס השקפתה ה"רפורמית".

ייתכן שאם היא עוצרת שם, אז אולי היא הייתה מצליחה לעגן את השינויים הללו לצמיתות בכנסייה. עם זאת, היא לא עצרה שם. במקום זאת, היא הגלתה את האפיפיור והכריזה שמי שהתנגדו לרפורמות שלה היו כופרים, בוגדים במלך ובאמבר. שריפות וטקסי אוטו דה פה הפכו למחזה יומיומי ברחבי יבשת אמבר, כל מי שלא הסכים איתה - בין אם הוא עשיר או עני, אציל או איכרי - נשרף בשל אמונתו, תקופה זו כונתה בשם "**הזמנים הבוערים**", כאשר כל הלשנה היתה יכולה להביא אדם אל האש וכאשר שמרנות מחתרתית כלפי הכנסייה המקורית שטפה את הארץ.

אולם עם כל שריפה ההתנגדות גדלה בקרב מעמד האצילים באמבר. לבסוף לאוברון נמאס, בשיא כוחה של רילגה, אוברון החליט שדי, והיא "שוכנעה" להתפטר כמלכה, ונשלחה "לטפח" את "הכנסייה שלה" במקדש חד הקרן. בני הזוג התגרשו ואוברון החזיר את האפיפיור שהוגלה לתפקידו ומרבית הרפורמה שלה בוטלה.

יש המספרים כי היא הזדקנה במהירות רבה יותר מרוב נשותיו של אוברון ולבסוף פרשה למקדש החד-הקרן ובילה בו את שארית ימיה כמתבודדת.

### הסיפור של תומס פלדאן ואליסה קארם

(סיפור היסטורי על בית קארם המבוסס על המחזה "**רומיאו ויוליה**" של ויליאם שייקספיר).

ל**בית קארם**, לפני כמה דורות, הייתה בת, בשם ליידי אליסה קארם, ילדה יפה ומתוקה בעלת מזג מקסים. היא התיידדה במהירות עם הלורד תומס פלדאן, היורש של בית פלדאן. אליסה לא נחשבה לכלה מתאימה לדוכס פלדאן העתידי, וההורים משני הצדדים אסרו את הקשר בין הצדדים. בייחוד לאור העבר הכואב בין בית פלדאן לבית קארם (מתקופת המלכה רילגה ו**מלחמת האזרחים השנייה**).

בהיותם צעירים אמיצים ובעלי לב, הם נקטו עמדה לאהבת אמת, וברחו יחד.

כמובן, כל בית האשים את השני. בית פלדאן היה משוכנע שבית קארם רימה וסיפר לתומס איזה שקר מעורר אשמה ושכנע אותו לברוח איתה - האם היא בהריון מגבר אחר? בני הזוג קארם היו בטוחים שתומס פלדאן פיתה את הפרח הטהור והבתולי שלהם וחטף אותה. שני הבתים יצאו לחלץ את ילדיהם התמים מהבית השני.

הם תפסו את האוהבים בבית חווה ממש בפאתי העיר, שם עצרו הילדים ללילה. מילים ועלבונות הוחלפו ופרצה קטטה. תומס מיהר החוצה להגן על כלתו ומצא את עצמו נלחם על חייו לצד בני דודיו למשפחת פלדאן.

זה נגמר בצורה טרגית: קארם איבדה רבים מבניה המבריקים ביותר. עששית הופלה על ידי מישהו - מאוחר יותר, הקארמים טענו שתומס הפיל אותה וכמובן שהפלדנים התעקשו שזו עששית של קארם, והקארם השאירו אותה ברשלנות פתוחה וזרקו ניצוצות. בית החווה עלה באש בזמן שהגברים נלחמו. אליסה קארם נשרפה בחיים. תומס נהרג במאבק להגיע אליה. שורה שלמה בעץ המשפחה של פלדאן נמחקה באותו לילה. קלבר פלדאן, אביו של תומאס והדוכס, איבד את ילדיו ואת התקווה ליורש עצר. הדוכסות המשיכה עם ילדיו של אחיו.

בני הזוג קארם מעולם לא סלחו לפלדנים על מותה של ביתם, והפלדנים מעולם לא סלחו לקארם על אובדן יורש העצר שלהם.

לאחרונה, איליאנה קארם הפילה בטעות עששית בגני פלדאן, והציתה אותם. איליאנה טענה כי מדובר בטעות, אך הופתעה מהנועזות שבה התקבלה הטעות שלה על ידי הפלדנים.

### קארם והאש בגנים של בית פלדאן

כזכור, לאחרונה, איליאנה קארם הפילה בטעות עששית בגני פלדאן, והציתה אותם.

זה היה אסון; כמעט שליש מהגן נשרף והעץ הקדוש מקור עוצמה חשוב של הבית נפגע גם הוא. זה פגע בלב הקסם של הבית. פגיעה שיכולה להשפיע על המשאבים של הבית.

זה לא מסוג הדברים שהם יקבלו בשקט, גם אם זה יתברר כטעות תמת לב.

הלורד באזיל דארה (לבית פלדאן) טען בתוקפנות "זה היה מעשה מכוון והוא יענה בהתאם".

איליאנה טענה כי מדובר בטעות תמת לב, אך התקרית תפסה את הפלדנים נזכרים באגדת אליסה קארם, והם תפסו זאת כאקט של מלחמה.

הם התכוננו מאז - חיזקו את הבית העירוני שלהם והכפילו את כמות השומרים, הם ככל הנראה גם רוכשים כלי נשק ואת המשאבים למאבק.

הם מנסים לשקם את הגן ואף בית קארם הציע סיוע בנושא (פלדאן לפי שעה סרבו).

## מִבְנֶה הבית

ההיררכיה של בית קארם היא ספרטנית למדי בהשוואה לבתי אצולה אחרים. בעוד שלדם ותואר יש משקל רב בין חומותיו של בית קארם, כך גם הכשרון וההישג. אלה ששירתו את הבית בצייתנות וזוכים לעתים קרובות למעמד הולם. כמו כל הבתים הגדולים,

כוחו של הבית מגיע מהדוכס והדוכסית שלו. לאחר מכן, הסמכות השנייה בגודלה של הבית נמצאת אצל הסנשל שלו. קווי הסמכות נוטים להיטשטש לאחר נקודה זו, ומשתנים בהתאם לטובה, מעמד, הישג, תואר ושלל גורמים אחרים.

### הדוכס והדוכסית

קשור בדם לקו של מייסד קארם, הדוכס או דוכסית הבית קארם נחשבים לסמכות הבכירה שלו. המין לא רלוונטי לתפקיד. קארם נשלטה על ידי הדוכסית והדוכס כאחד. הגורם החשוב ביותר הוא הדם. ההיסטוריה, הכוח והסמכות של קארם נובעים כולם מהדם. לעתים קרובות הדוכס או הדוכסית ימנו חברי בית לתפקידים מיוחדים, לרוב זמניים, כראות עיניהם. הסמכות הסופית של בית קארם נמצאת כאן.

### סנשל

העניינים היומיומיים של הבית מטופלים על ידי הסנשל. עמדה זו היא שנייה רק לדוכס והדוכסית. בזמנים שבהם הדוכס או הדוכסית אינם זמינים, הסנשל פועל במקומם.

### קפטן המשמר האפור

להיות קפטן המשמר בבית קארם זה יותר מסתם עבודה עמוסה. אבטחת הבית נלקחת ברצינות רבה, ומי שמונה על ידי הבית לתפקיד זה נשקל בקפידה. משמר הבית הוא מרכיב משמעותי בזרוע הצבאית של הבית - מה שנקרא "המשמר האפור". הם נקראים כך מכיוון שהם עומדים להגנת אמבר בין החושך לאור - הגנה על אמבר מפני הזוועות שקארם מוטל לכלוא. אמנם יש עוד זרועות צבאיות של המשמר האפור, אבל הדימוי שלהם נובע בעיקר מהנוכחות שלהם בבית קארם - וקפטן המשמר הוא התפקיד היוקרתי ביותר ששומר אפור עשוי לשאוף אליו.

### המשמרים (Preservers)

המשמרים (Preservers) נקראים על שם השבועותיהם לשמור על אמבר מפגיעה. הם מורכבים בעיקר משומרי סף (Gatekeepers), המאירים (Illuminators), ציידי המכשפות (Witchhunters) והסוהרים (Warders). אלו הם נשמת אפו של בית קארם. ובראש ובראשונה הם ממלאים את חובתו.

### הנאמנים (Trustees)

הנאמנים (Trustees) דואגים למשימות השגרתיות של בית קארם. חברים אלה מפקחים על העבודות הפיננסיות, היצירה, ההנדסה והחסות של הבית. אם המשמרים הם הלבנים (bricks) ששומרים על הבית חזק, הנאמנים הם המלט שקושר ומחזיקה אותו על כנו.

## העושר של הבית

העושר של הבית הוא עצום; הפרויקטים וההשקעות שלהם ברחבי ממלכות המעגל הזהוב כרוכים בעבודה ובתיאום רב.

לבית יש נכסים ואדמות רבים. במקרים מסוימים, הוא משפיע על צללים שלמים.

באמבר: אחוזת קארם נמצא בתוך העיר אמבר. האחוזה הוא המוקד של העסקאות שלם והשקרים שלהם.

קארם מחזיקה בעיר אמבר גם בכמה בתי עסקים בממלכה - הקשורים לבתי מלאכה, בנייה, ובתי יציקה. אולם העסקים של הבית באמבר קשורים יותר לעיסוקים בפטרונות מאשר לבעלות.

אחוזת דבונסברידג' (Devonsbridge ) היא חלק מהאדמה שהוענקה לקארם על ידי המלך אוברון. מקום זה שוכן ממערב לעיר אמבר, ולא נעשה בו שימוש במשך זמן רב. יש שמועות על כך שלאחרונה השימוש בו חוזר.

אחוזת האספ (Hasp) - אחוזה כפרית הנמצאת בפאתי יער ארדן.

מכרות ור'ראליה (Vr'Ralia) - מכרות של זהב ויהלומים בתחומי היער ארדן. אלה מפוקחים בדרך כלל על ידי מי ששולט באחוזת האספ (Hasp) שבארדן.

בית קארם לא טוען לבעלות על מגדלי השמירה של השער המזרחי (איסט-גייט), אבל הם העניקו את הקסם והחוכמה ההנדסית בבנייתו.

הצל קיבולה (ממלכות המעגל הזהוב): השמועות הן שלקארם יש כמה זכויות כרייה מפוקפקות בתוך צל זה.

## קסם

קארם הופקדה לוודא שחסמים מסוימים לעולם לא ישברו ודלתות מסוימות לעולם לא ייפתחו; הקסם שלהם הוא קסם של שערים, מנעולים, מעגלי זימון והארה. בסופו של דבר, כל מה שהם עושים הוא לשרת את החובה הגדולה הזו, ולמרות שהם לא מפרסמים אותה, יש להם את הידע והיכולת לבצע את חובותיהם בצורה טובה למדי.

למידע מפורט על הקסם של בית קארם ראו מאמר זה:

* הקסם של קארם.

## דמויות חשובות

לבית קארם יש עץ משפחה גדול עם ענפים רבים, נפרט דמויות חשובות לפי הענפים העיקריים בדוכסות:

### הענף של סבסטיאן קארם המנוח:

הדוכס סבסטיאן קארם (המנוח) - הדוכס הקודם לבית קארם.

* הלורד באנון קארם (המנוח) בנו של הדוכס סבסטיאן קארם (המנוח)
* נישואין ראשונים: הליידי סלסט לט'ם (המנוחה)
	+ הלורד ארתורו קארם (המנוח) בנם של סלסט ובאנון.
	+ הלורד ג'קסון קארם (המנוח) בנם של סלסט ובאנון.
	+ הליידי ויולה ווסאנה קארם (המנוחה) ביתם של סלסט ובאנון.
		- הלורד אייבור קארם בנם של הליידי ויולה ווסאנה קארם (המנוחה) והלורד ויטשאנה אלכסנדר מפאתי - נולד לפני שהוריו נישאו (ממזר אך הוכר כלגיטימי).
		- הלורד וושה קארם בנם של הליידי ויולה ווסאנה קארם (המנוחה) והלורד ויטשאנה אלכסנדר מפאתי. עבר הכשרה חלקית כקוסם בהצל פאתי.
		- הלורד קייד קארם בנם של הליידי ויולה ווסאנה קארם (המנוחה) והלורד ויטשאנה אלכסנדר מפאתי.
		- הליידי איליאנה קארם ביתם של הליידי ויולה ווסאנה קארם (המנוחה) והלורד ויטשאנה אלכסנדר מפאתי. שרפה לאחרונה את הגן של בית פלדאן.
		- הליידי אגאטה קארם (המנוחה) ביתם של הליידי ויולה ווסאנה קארם (המנוחה) והלורד ויטשאנה אלכסנדר מפאתי.
			* הממזר פרדריק קארם (המנוח) בנם של אגאטה מרומן לא ידוע.
				+ **הדוכסית לילית סלין קארם ביתם של פרדריק ומאירה מוירמונקן.**
				+ הממזר ווייט קארם - בנו של פרדריק ואישה לא ידועה. אחיה למחצה של לילית קארם. הוא משהו כמו מהנדס, כורה ומטלורג. לאחרונה חזר מבגמה, שם בילה את רוב חייו.
* נישואין שניים: הגברת פיי לה ברדו (חסרת ייחוס) (המנוחה)
	+ הלורד אלסדיר קארם בנם של באנון ופיי (חסרת ייחוס). המפקד האחרון של מגיני קולביר.
	+ הלורד מרקנד קארם בנם של באנון ופיי (חסרת ייחוס).
* הלורד ג'סטין קארם (המנוח) בנו של הדוכס סבסטיאן קארם (המנוח)
* הלורד קארסון קארם (המנוח) בנו של הדוכס סבסטיאן קארם (המנוח)
	+ **הסנשל הלורד מירוסלב קארם "הזקן". משמש גם כסנשל של הבית ומטפל בעניינים היומיומיים של הבית.**
	+ הלורד אדוארד קארם (המנוח) היה נשוי לנסיכה פלורימל לפני מותו בטרם עת.

### הענף של אלחנדרה קארם המנוחה:

הליידי אלחנדרה קארם (המנוחה) - נישאה לדוכס מרצ'לו מפאלומה (צל) (המנוח)

* הלידי פרופסור אדליין קארם - חוקרת שטח המתמחה באנתרופולוגיה וכותבת של ספרים רבים בתחום. בתם של הדוכס מרצ'לו מפאלומה (צל) והליידי אלחנדרה קארם
	+ הלורד גילגמש קארם - מפקד הכלבים לשעבר, שומר שער קארם וכולא המפלצות.
* הליידי אדריאנה קארם - אדריאנה היא בתם של הדוכס מרצ'לו מפאלומה ואלחנדרה קארם.
* הלורד קירן קארם - אביר במסדר הבהירות. בנם של הדוכס מרצ'לו מפאלומה ואלחנדרה קארם.
	+ לורד ריין לבית קארם (Rein), הוא הבן הממזר של הלורד קירן קארם , את תואר האצולה שלו הוא קיבל מהנסיך קורווין (הוא היה נושא הכלים שלו).
* הלורד פיטר קארם - בעל מוניטין כאמן במינוס ושגשג תחת קומודור עין-המוות (Deadeye). על פי השמועה השניים גם היו חברים. בנם של הדוכס מרצ'לו מפאלומה ואלחנדרה קארם.
	+ הליידי קטריונה קארם - נחטפה על ידי שודד הים פורטפאדה, ואז נמלטה או שוחררה באופן מסתורי מהשבי עם אמנזיה ואנומוליה מיסטית. מתאוששת, עדיין אין זיכרונות מהעבר. הבת של הלורד פיטר קארם.

### הענף של וילניאוס קארם המנוח:

הלורד וילניאוס קארם (המנוח)

* ליידי סופיה קארם - ביתו של הלורד וילניאוס קארם (המנוח)
* נישואין: הלורד לייטגר סולאריס
	+ הלורד פסקל סולאריס - בנם היחיד של הלורד לייטגר סולאריס וליידי סופיה קארם, ואחיין של ביאטריס סולריס. פסקל עבד מספר שנים בצי אמבר כצופית, ולאחר מכן כחוקר, התמחה בארכיאולוגיה ואנתרופולוגיה. עכשיו נוטה לבלות יותר זמן בעבודה כספרן בבית שאנטריס, או בדרך כלל בסיוע למשפחתו, ויש לו כמה קשרים בליונס.

### הענף של אלאין קארם (Alaine) המנוחה:

הליידי אלאין קארם (Alaine) (המנוחה)

* הלורד פול קארם (המנוח), בנה של הליידי אלאין קארם (Alaine) (המנוחה)
	+ הלורד וולטר קארם - אביו היה הלורד פול קארם (המנוח), אמו ילידת סוחו (חסרת יחוס).
	+ אוקסנה קארם - אביה היה הלורד פול קארם (המנוח), אמה אצילה מאלהמברה.
		- הממזר ואסילי סטנספילד קארם - הוא בנה של אוקסנה קארם. יש שמועות על אביו כפורע חוק מבגמה.

### בני קארם חשובים אחרים:

* המלכה המנוחה פאילה לבית קארם.
* המלכה המנוחה רילגה לבית קארם.
* הליידי אליסה קארם (המנוחה) - אהובתו של הלורד תומס פלדאן (המנוח).
* ליידי אמה קארם (המנוחה) - אשת יעקב פלדאן.

מקורות השראה נוספים: http://karm.roadtoamber.com/

### **אזכורים:**

* התייחסות לשם הבית ולסכסוך עם אוסריק נמצא בספר השמיני של זילאזני, בסימן התוהו.

"there was your uncle  Osric,  who took  on  the  whole  **House  of  Karm**  over  the death of a relative on his mother's side. Oberon was particularly friendly with **Karm**  in  those  days, too,  and  Osric  offed  three  of  them. Oberon acquitted him at a hearing, though, basing his decision on earlier cases, and he even  went  further  by stating a kind of general rule-"